CELEX: 32021D1201
Language: hu
Date: 2021-07-16 00:00:00
Title: A Bizottság (EU) 2021/1201 végrehajtási határozata (2021. július 16.) az (EU) 2020/668 végrehajtási határozatnak a hallásvédőkre vonatkozó harmonizált szabványok tekintetében történő módosításáról

2021.7.21.   
               
               
                  HU
               
               
                  Az Európai Unió Hivatalos Lapja
               
               
                  L 259/8
               
            
         A BIZOTTSÁG (EU) 2021/1201 VÉGREHAJTÁSI HATÁROZATA
         (2021. július 16.)
         az (EU) 2020/668 végrehajtási határozatnak a hallásvédőkre vonatkozó harmonizált szabványok tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     Az (EU) 2016/425 európai parlamenti és tanácsi rendelet (2) 14. cikke értelmében azokról az egyéni védőeszközökről, amelyek részben vagy egészben megfelelnek azoknak a harmonizált szabványoknak, amelyek hivatkozásait közzétették az Európai Unió Hivatalos Lapjában, vélelmezni kell, hogy megfelelnek azoknak az említett rendelet II. mellékletében meghatározott alapvető egészségvédelmi és biztonsági követelményeknek, amelyekre az említett szabványok részben vagy egészben vonatkoznak.
                  
               
                     (2)
                  
                  
                     M/031 jelzetű levelében (A CEN-nek/CENELEC-nek címzett, egyéni védőeszközökre vonatkozó szabványosítási megbízás) a Bizottság a 89/686/EGK tanácsi irányelvet (3) támogató harmonizált szabványok kidolgozására és megszövegezésére kérte fel az Európai Szabványügyi Bizottságot (CEN) és az Európai Elektrotechnikai Szabványügyi Bizottságot (CENELEC).
                  
               
                     (3)
                  
                  
                     Az M/031 jelzetű szabványosítási kérelem alapján a CEN számos új szabványt dolgozott ki, és felülvizsgált számos meglévő harmonizált szabványt.
                  
               
                     (4)
                  
                  
                     2020. november 19-én az M/031 szabványosítási kérelem lejárt, és helyébe a C(2020)7924 bizottsági végrehajtási határozatban (4) előírt új szabványosítási kérelem lépett.
                  
               
                     (5)
                  
                  
                     Mivel az (EU) 2016/425 rendelet átvette a 89/686/EGK irányelvben az egyéni védőeszközökre vonatkozóan előírt alapvető egészségvédelmi és biztonsági követelményeket, az M/031 jelzetű szabványosítási kérelem alapján kidolgozott harmonizált szabványtervezetekre vonatkozik a C(2020)7924 bizottsági végrehajtási határozatban foglalt szabványosítási kérelem. Ezért azok hivatkozásait közzé kell tenni az Európai Unió Hivatalos Lapjában. Kivételesen elfogadható, hogy M/031 jelzetű szabványosítási kérelem és a C(2020)7924 bizottsági végrehajtási határozatban foglalt szabványosítási kérelem közötti átmeneti időszakban a CEN és a CENELEC által kidolgozott és közzétett szabványokban nem szerepel kifejezett hivatkozás a C(2020)7924 végrehajtási határozat szerinti szabványosítási kérelemre.
                  
               
                     (6)
                  
                  
                     Az M/031 jelzetű szabványosítási kérelem és a C(2020)7924 bizottsági végrehajtási határozatban foglalt szabványosítási kérelem alapján a CEN és a CENELEC az (EU) 2016/425 rendelet támogatása céljából a következő új harmonizált szabványokat dolgozta ki: a biztonsági hangbemenettel rendelkező füldugókra vonatkozó biztonsági követelményekről szóló EN 352-9:2020 szabvány és a szórakoztató célú audio-füldugókra vonatkozó biztonsági követelményekről szóló EN 352-10:2020 szabvány.
                  
               
                     (7)
                  
                  
                     Az M/031 jelzetű szabványosítási kérelem és a C(2020)7924 bizottsági végrehajtási határozatban foglalt szabványosítási kérelem alapján a CEN felülvizsgálta az EN 352-1:2002, az EN 352-2:2002, az EN 352-3:2002, az EN 352-4:2001/A1:2005 módosítás által módosított EN 352-4:2001, az EN 352-5:2002/A1:2005 módosítás által módosított EN 352-4:2002, az EN 352-6:2002, az EN 352-7:2002 és az EN 352-8:2008 harmonizált szabványt, melyek hivatkozásait közzétették az Európai Unió Hivatalos Lapjában (5). A felülvizsgálat eredményeként elfogadásra került a fültokokra vonatkozó általános követelményekről szóló EN 352-1:2020, a füldugókra vonatkozó általános követelményekről szóló EN 352-2:2020, a fejvédő és/vagy az arcvédő eszközökhöz rögzített fülvédőkre vonatkozó általános követelményekről szóló EN 352-3:2020, a zajszinttől függő csillapítású fültokokra vonatkozó biztonsági követelményekről szóló EN 352-4:2020, az aktív zajcsökkentésű fültokokra vonatkozó biztonsági követelményekről szóló EN 352-5:2020, a biztonsági hangbemenettel rendelkező fültokokra vonatkozó biztonsági követelményekről szóló EN 352-6:2020, a zajszinttől függő csillapítású füldugókra vonatkozó biztonsági követelményekről szóló EN 352-7:2020 és a szórakoztató célú audiofültokokra vonatkozó biztonsági követelményekről szóló EN 352-8:2020 harmonizált szabvány.
                  
               
                     (8)
                  
                  
                     A Bizottság, a CEN és a CENELEC közösen értékelte, hogy a CEN és a CENELEC által kidolgozott harmonizált szabványok megfelelnek-e a C(2020) 7924 végrehajtási határozatban foglalt szabványosítási kérelemnek.
                  
               
                     (9)
                  
                  
                     Az EN 352-4:2020, EN 352-5:2020, EN 352-6:2020, EN 352-7:2020, EN 352-8:2020, EN 352-9:2020 és EN 352-10:2020 harmonizált szabványok megfelelnek az általuk lefedni kívánt és az (EU) 2016/425 rendeletben meghatározott követelményeknek. Ezért a szóban forgó harmonizált szabványok hivatkozásait indokolt közzétenni az Európai Unió Hivatalos Lapjában.
                  
               
                     (10)
                  
                  
                     Az EN 352-1:2020, EN 352-2:2020 és EN 352-3:2020 harmonizált szabványok nem tartalmazzák azt a követelményt, hogy a termékeken fel kell tüntetni az általuk biztosított zajcsillapítási szintet jelző címkét. A szóban forgó harmonizált szabványokat ezért korlátozással kell közzétenni az Európai Unió Hivatalos Lapjában.
                  
               
                     (11)
                  
                  
                     Az EN 352-1:2002, az EN 352-2:2002, az EN 352-3:2002, az EN 352-4:2001/A1:2005 módosítás által módosított EN 352-4:2001, az EN 352-5:2002/A1:2005 módosítás által módosított EN 352-5:2002, az EN 352-6:2002, az EN 352-7:2002 és az EN 352-8:2008 harmonizált szabványnak az Európai Unió Hivatalos Lapja C sorozatában közzétett hivatkozását vissza kell vonni, mivel az említett szabványok felülvizsgálatra kerültek.
                  
               
                     (12)
                  
                  
                     Az (EU) 2020/668 bizottsági végrehajtási határozat (6) I. melléklete felsorolja az (EU) 2016/425 rendeletet támogató harmonizált szabványok hivatkozásait, II. melléklete pedig az (EU) 2016/425 rendeletet támogató azon harmonizált szabványok hivatkozásait, amelyeket az ott megjelölt időpontoktól visszavonnak az Európai Unió Hivatalos Lapjából.
                  
               
                     (13)
                  
                  
                     Az EN 352-1:2020, az EN 352-2:2020 és az EN 352-3:2020 harmonizált szabvány az (EU) 2016/425 rendelet támogatására kidolgozott első három olyan harmonizált szabvány, amelyet korlátozással tesznek közzé az Európai Unió Hivatalos Lapjában. Az (EU) 2020/668 végrehajtási határozatot új melléklettel kell kiegészíteni, amely felsorolja az (EU) 2016/425 rendelet támogatására kidolgozott azon harmonizált szabványok hivatkozásait, amelyeket korlátozással tesznek közzé az Európai Unió Hivatalos Lapjában.
                  
               
                     (14)
                  
                  
                     Az (EU) 2020/668 végrehajtási határozatot ezért ennek megfelelően módosítani kell.
                  
               
                     (15)
                  
                  
                     Annak érdekében, hogy a gyártóknak elegendő idejük legyen felkészülni a felülvizsgált szabványok alkalmazására, a II. mellékletben említett szabványok hivatkozásainak visszavonását indokolt egy későbbi időpontra halasztani.
                  
               
                     (16)
                  
                  
                     Egy harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott kapcsolódó alapvető követelményeknek való megfelelés. Ezért e határozatnak a kihirdetése napján kell hatályba lépnie,
                  
               ELFOGADTA EZT A HATÁROZATOT:
         
            1. cikk
            Az (EU) 2020/668 végrehajtási határozat a következőképpen módosul:
            
                        1.
                     
                     
                        A határozat a következő 2a. cikkel egészül ki:
                        
                           „2a. cikk
                           A Bizottság korlátozással közzéteszi az Európai Unió Hivatalos Lapjában az (EU) 2016/425 rendelet támogatása céljából kidolgozott, egyéni védőeszközökre vonatkozó harmonizált szabványok e határozat III. mellékletében szereplő hivatkozási adatait.”
                        
                     
                  
                        2.
                     
                     
                        Az I. melléklet e határozat I. mellékletének megfelelően módosul.
                     
                  
                        3.
                     
                     
                        A II. melléklet e határozat II. mellékletének megfelelően módosul.
                     
                  
                        4.
                     
                     
                        Az e határozat III. mellékletében szereplő szöveg a III. melléklet szövegeként kerül beillesztésre.
                     
                  
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2021. július 16-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács (EU) 2016/425 rendelete (2016. március 9.) az egyéni védőeszközökről és a 89/686/EGK tanácsi irányelv hatályon kívül helyezéséről (HL L 81., 2016.3.31., 51. o.).
         
            (3)  A Tanács 89/686/EGK irányelve (1989. december 21.) az egyéni védőeszközökre vonatkozó tagállami jogszabályok közelítéséről (HL L 399., 1989.12.30., 18. o.).
         
            (4)  A Bizottság C(2020)7924 végrehajtási határozata (2020. november 19.) az (EU) 2016/425 európai parlamenti és tanácsi rendelet támogatása érdekében az egyéni védőeszközök tekintetében az Európai Szabványügyi Bizottsághoz és az Európai Elektrotechnikai Szabványügyi Bizottsághoz intézett szabványosítási kérelemről.
         
            (5)  HL C 113., 2018.3.27., 41. o.
         
         
            (6)  A Bizottság (EU) 2020/668 végrehajtási határozata (2020. május 18.) az egyéni védőeszközökre vonatkozó, az (EU) 2016/425 európai parlamenti és tanácsi rendelet támogatására kidolgozott harmonizált szabványokról (HL L 156., 2020.5.19., 13. o.).
      
      
         
            I. MELLÉKLET
            Az (EU) 2020/668 végrehajtási határozat I. mellékletében a szöveg a következő bejegyzésekkel egészül ki:
            
               
                           Szám
                        
                        
                           A szabvány hivatkozása
                        
                     
                           „32.
                        
                        
                           EN 352-4:2020
                           Hallásvédők. Biztonsági követelmények. 4. rész: Zajszinttől függő csillapítású fültokok
                        
                     
                           33.
                        
                        
                           EN 352-5:2020
                           Hallásvédők. Biztonsági követelmények. 5. rész: Aktív zajcsökkentésű fültokok
                        
                     
                           34.
                        
                        
                           EN 352-6:2020
                           Hallásvédők. Biztonsági követelmények. 6. rész: Fültokok biztonsági hangbemenettel
                        
                     
                           35.
                        
                        
                           EN 352-7:2020
                           Hallásvédők. Biztonsági követelmények. 7. rész: Zajszinttől függő csillapítású füldugók
                        
                     
                           36.
                        
                        
                           EN 352-8:2020
                           Hallásvédők. Biztonsági követelmények. 8. rész: Szórakoztató célú audiofültokok
                        
                     
                           37.
                        
                        
                           EN 352-9:2020
                           Hallásvédők. Biztonsági követelmények. 9. rész: Füldugók biztonsági hangbemenettel
                        
                     
                           38.
                        
                        
                           EN 352-10:2020
                           Hallásvédők. Biztonsági követelmények. 10. rész: Szórakoztató célú audio-füldugók”
                        
                     
         
      
      
         
            II. MELLÉKLET
            Az (EU) 2020/668 végrehajtási határozat II. mellékletben a szöveg a következő bejegyzésekkel egészül ki:
            
               
                           Szám
                        
                        
                           A szabvány hivatkozása
                        
                        
                           A visszavonás időpontja
                        
                     
                           „22.
                        
                        
                           EN 352-1:2002
                           Hallásvédők. Általános követelmények. 1. rész: Fültokok
                        
                        
                           2023. január 21.
                        
                     
                           23.
                        
                        
                           EN 352-2:2002
                           Hallásvédők. Általános követelmények. 2. rész: Füldugók
                        
                        
                           2023. január 21.
                        
                     
                           24.
                        
                        
                           EN 352-3:2002
                           Hallásvédők. Általános követelmények. 3. rész: Ipari védősisakra szerelt fültokok
                        
                        
                           2023. január 21.
                        
                     
                           25.
                        
                        
                           EN 352-4:2001
                           Hallásvédők. Biztonsági követelmények és vizsgálatok. 4. rész: Zajszinttől függő csillapítású fültokok
                           EN 352-4:2001/A1:2005
                        
                        
                           2023. január 21.
                        
                     
                           26.
                        
                        
                           EN 352-5:2002
                           Hallásvédők. Biztonsági követelmények és vizsgálatok. 5. rész: Aktív zajcsökkentésű fültokok
                           EN 352-5:2002/A1:2005
                        
                        
                           2023. január 21.
                        
                     
                           27.
                        
                        
                           EN 352-6:2002
                           Hallásvédők. Biztonsági követelmények és vizsgálatok. 6. rész: Fültokok villamos hangbemenettel
                        
                        
                           2023. január 21.
                        
                     
                           28.
                        
                        
                           EN 352-7:2002
                           Hallásvédők. Biztonsági követelmények és vizsgálatok. 7. rész: Zajszinttől függő csillapítású füldugók
                        
                        
                           2023. január 21.
                        
                     
                           29.
                        
                        
                           EN 352-8:2008
                           Hallásvédők. Biztonsági követelmények és vizsgálatok. 8. rész: Szórakoztató célú audiofültokok
                        
                        
                           2023. január 21.”
                        
                     
         
      
      
         
            III. MELLÉKLET
            
               
                  
                     „III. MELLÉKLET
                     
                                 Szám
                              
                              
                                 A szabvány hivatkozása
                              
                           
                                 1.
                              
                              
                                 EN 352-1:2020
                                 Hallásvédők. Általános követelmények. 1. rész: Fültokok
                                 
                                    Megjegyzés: Ez a szabvány nem írja elő a zajcsillapítási szintet feltüntető címkézést a terméken. Az e szabványnak való megfelelés ezért nem jelenti az (EU) 2016/425 rendelet II. melléklete 3.5. pontja második bekezdésének való megfelelés vélelmét.
                              
                           
                                 2.
                              
                              
                                 EN 352-2:2020
                                 Hallásvédők. Általános követelmények. 2. rész: Füldugók
                                 
                                    Megjegyzés: Ez a szabvány nem írja elő a zajcsillapítási szintet feltüntető címkézést a terméken. Az e szabványnak való megfelelés ezért nem jelenti az (EU) 2016/425 rendelet II. melléklete 3.5. pontja második bekezdésének való megfelelés vélelmét.
                              
                           
                                 3.
                              
                              
                                 EN 352-3:2020
                                 Hallásvédők. Általános követelmények. 3. rész: A fejvédő és/vagy az arcvédő eszközökhöz rögzített fülvédők
                                 
                                    Megjegyzés: Ez a szabvány nem írja elő a zajcsillapítási szintet feltüntető címkézést a terméken. Az e szabványnak való megfelelés ezért nem jelenti az (EU) 2016/425 rendelet II. melléklete 3.5. pontja második bekezdésének való megfelelés vélelmét.
                              
                           
               ”